Нарэшце, трэці — увесці кіруемую дэмакратыю, вызваліць палітзняволеных, ажыццявіць мяккую лібералізацыю, трохі пашырыць магчымасці для незалежных СМІ і структур грамадзянскай супольнасці. Правесці парламенцкія выбары па прапарцыянальна мажарытарнай сістэме і дапусціць у Палату прадстаўнікоў некалькі прадстаўнікоў з так званай канструктыўнай апазіцыі. Ажыццявіць кропкавую прыватызацыю, пачаць супрацоўніцтва з міжнароднымі фінансавымі арганізацыямі і аднавіць перагаворны працэс з ЕС. Вы бачыце, што практычна па гэтаму шляху беларускія ўлады і пайшлі, за выключэннем, напрыклад, змены выбарчага заканадаўства. Але мне здаецца, што да гэтага шляху падштурхнула менавіта расійская агрэсія супраць Украіны.